EELNÕU

30.05.2025

**Keeleseaduse, riigilõivuseaduse ning põhikooli- ja gümnaasiumiseaduse muutmise seadus**

**§ 1. Keeleseaduse muutmine**

**1)** paragrahvi 6 lõige 1 muudetakse ja sõnastatakse järgmiselt:

„(1) Haridus- ja Teadusministeerium suunab, koordineerib ja viib ellu keeleõpet, eestikeelse oskussõnavara ja eesti keelele suunatud keeletehnoloogia arendamist ja rakendamist ning suunab ja koordineerib eesti keele alast teadus- ja arendustegevust.“;

**2)** paragrahvi 6 täiendatakse lõigetega 3–5 järgmises sõnastuses:

„(3) Keelevaldkonna programmi tegevuste ja projektide eesmärkide täitmiseks, uuringute ja õppetegevuse toetamise ning toetuse tagasinõudmise ja -maksmise tingimused ja korra kehtestab valdkonna eest vastutav minister määrusega.

(4) Keelevaldkonna programmide eesmärkide täitmiseks stipendiumi, selle suuruse ja maksmise ning stipendiumi tagasinõudmise ja -maksmise tingimused ja korra kehtestab valdkonna eest vastutav minister määrusega.

(5) Valdkonna eest vastutav minister võib halduslepinguga volitada ministeeriumi valitsemisala vahendite arvelt toetuste ja stipendiumide andmisega seotud haldusülesannet täitma riigi sihtasutuse, kohaldamata halduskoostöö seaduse § 5 lõikeid 2 ja 3, § 6 lõikeid 1 ja 2 ning § 14 lõiget 1. Sellise halduslepingu sõlmimisele ei kohaldata halduskoostöö seaduse § 13 ega § 14 lõiget 3.“;

**3)** seadust täiendatakse §-ga 61 järgmises sõnastuses:

„**§ 61. Keelevaldkonna toetuse ja stipendiumi tagasinõudmine**

(1) Toetuse ja stipendiumi andja nõuab toetuse või stipendiumi (edaspidi *toetus*) tagasi, kui pärast toetuse väljamaksmist selgub, et toetuse saaja:

1) on teadlikult esitanud valeandmeid;

2) ei ole täitnud toetuse väljamaksmise aluseks olevaid nõudeid;

3) ei ole kasutanud toetust sihipäraselt;

4) ei täida toetuse saaja kohustusi.

(2) Toetuse tagasinõudmise otsuse võib teha kümne aasta jooksul toetuse andmise otsuse tegemise päevast arvates.

(3) Kui toetuse saaja ei ole tagastanud toetuse summat tähtpäevaks, maksab ta tähtpäevaks tasumata summalt viivist 0,1 protsenti iga toetuse tagasimaksmisega viivitatud kalendripäeva eest, kuid kogusummas mitte rohkem kui tagasinõutav toetuse summa. Toetuse tagasimaksetest loetakse kõigepealt tasutuks viivis, seejärel tagastamisele kuuluv toetus.

(4) Toetuse andja otsus toetuse tagasinõudmise kohta on täitedokumendiks täitemenetluse seadustiku § 2 lõike 1 punkti 21 tähenduses.“;

**4)** paragrahvi 10 lõige 1 muudetakse ja sõnastatakse järgmiselt:

„(1) Riigiasutuse, kohaliku omavalitsuse asutuse, valla- või linnavolikogu, valla- või linnavalitsuse ja muu avalik-õigusliku juriidilise isiku ja selle asutuse asjaajamine toimub eesti keeles. Eestikeelse asjaajamise nõue kehtib ka riigi enamusosalusega äriühingule, riigi asutatud sihtasutusele ja riigi osalusega mittetulundusühingule. Avalik-õigusliku ülikooli asjaajamises võib võõrkeelse õppe ja rahvusvaheliste lepingutega seotud toimingute korral kasutada mõlemale poolele sobivat keelt.“;

**5)** paragrahvi 13 tekst muudetakse ja sõnastatakse järgmiselt:

„Riigiasutusel, kohaliku omavalitsuse asutusel, valla- või linnavolikogul, valla- või linnavalitsusel ja muul avalik-õiguslikul juriidilisel isikul ja selle asutustel ning nende ametnikul, töötajal ja ametiisikul on suhtluses välisriigi esindajaga õigus kasutada mõlemale poolele sobivat keelt.“;

**6)** paragrahvi 18 lõiget 1 täiendatakse teise lausega järgmises sõnastuses:

„Audiovisuaalse teose võõrkeelde dubleeritud koopiat võib avalikult esitada ja edastada vaid lastele suunatud teoste puhul.“;

**7)** paragrahvi 23 lõige 4 muudetakse ja sõnastatakse järgmiselt:

„(4) Käesoleva paragrahvi lõigetes 1 ja 2 nimetatud isikute eesti keele oskuse ja kasutamise nõuded kehtestab Vabariigi Valitsus määrusega.“;

**8)** paragrahvi 23 täiendatakse lõikega 41 järgmises sõnastuses:

„(41) Käesoleva paragrahvi lõikes 4 nimetatud määruses reguleeritakse eesti keele oskuse ja kasutamise nõudeid, lähtudes töö iseloomust ja töö- või ametikoha keelekasutusolukorrast.“;

**9)** paragrahvi 23 lõige 5 muudetakse ja sõnastatakse järgmiselt:

„(5) Käesoleva paragrahvi lõike 4 alusel kehtestatud eesti keele oskuse ja kasutamise nõudeid ei kohaldata välismaalasele, kes viibib Eestis tähtajaliselt kuni viis aastat ning töötab:

1) tippspetsialistina välismaalaste seaduse § 106 lõike 14 punkti 3 tähenduses;

2) võõrkeelt või võõrkeeles õpetava akadeemilise töötajana;

3) rahvusvahelise õppekava alusel võõrkeelt või võõrkeeles õpetava õpetaja, abiõpetaja või õpetajat abistava töötajana;

4) võõrkeelt õpetava õpetajana.“;

**10)** paragrahvi 24 lõikes 2 asendatakse tekstiosa „valdkonna eest vastutav minister “ tekstiosaga „Haridus- ja Noorteameti peadirektor“;

**11)** paragrahvi 24 täiendatakse lõikega 6 järgmises sõnastuses:

„(6) Sama taseme tasemeeksamit kolmandat või enamat korda tegev isik tasub eksami sooritamiseks registreerimise eest riigilõivu riigilõivuseaduses sätestatud määras.“;

**12)** seadust täiendatakse paragrahviga 241 järgmises sõnastuses:

„**§** **24¹ Juurdepääs eksamitööga seotud teabele**

(1) Eesti keele tasemeeksami töö (edaspidi *eksamitöö*) ja eksamitöö hindamist puudutav teave tunnistatakse asutusesesiseseks kasutamiseks mõeldud teabeks, kui käesoleva seaduse või selle alusel antud õigusaktiga ei ole sätestatud teisiti.

(2) Eksamistöös kasutatavad eksamiülesanded ja üldine eksamitöö hindamist puudutav teave tunnistatakse asutusesiseseks kasutamiseks mõeldud teabeks tähtajaga 15 aastat ülesande koostamisest.

(3) Eksaminandi eksamitöö ja selle hindamist puudutav teave tunnistatakse asutusesiseseks kasutamiseks mõeldud teabeks avaliku teabe seaduse § 40 lõikes 3 sätestatud tähtajaga.

(4) Eksaminandil on õigus tutvuda oma eksamitööga ja selle hindamist puudutava teabega pärast eksamitulemuse teatavaks tegemist, esitades selleks taotluse Haridus- ja Noorteametile. Ligipääs võimaldatakse Haridus- ja Noorteameti esindaja juuresolekul, kes annab teabe kohta selgitusi.“;

**13)** paragrahvi 25 lõige 3 muudetakse ja sõnastatakse järgmiselt:

„(3) Vaidekomisjon lahendab vaide 30 päeva jooksul pärast selle saamist ning teeb vaidlustatud tasemeeksami tulemuse kohta ühe järgmistest otsustest:

1) jätta eksami tulemus muutmata;

2) tõsta eksami tulemust;

3) langetada eksami tulemust.“;

**14)** paragrahvi 28 lõikes 1 asendatakse sõna „ametiisikul“ sõnaga „ametnikul“;

**15)** paragrahvi 283 lõike 4 punkti 2 täiendatakse pärast sõna „õppevahendite“ sõnadega „ja õppekeskkonna“;

**16)** paragrahvi 30 lõiget 2 täiendatakse kolmanda lausega järgmises sõnastuses:

„Ameti pädevuses on kontrollida ka muudes seadustes kehtestatud keelenõuete täitmist.“;

**17)** paragrahvi 31 lõike 1 punktides 1 ja 2 asendatakse sõnad „avaliku teenistuja“ sõnaga „ametniku“;

**18)** paragrahvi 31 lõike 1 punktides 2 ja 3 asendatakse sõnad „avalik teenistuja“ sõnaga „ametnik“ vastavas käändes;

**19)** paragrahvi 31 lõike 1 punkti 4 muudetakse ja sõnastatakse järgmiselt:

„4) teha riigiasutusele, kohaliku omavalitsuse asutusele, valla- või linnavolikogule, valla- või linnavalitsusele, avalik-õiguslikule juriidilisele isikule ja selle asutusele, äriühingule, mittetulundusühingule, sihtasutusele või nende ametnikule, töötajale või ametiisikule ettekirjutusi käesolevas seaduses ja selle alusel kehtestatud õigusaktides sätestatud nõuete rikkumise lõpetamiseks ja edasiste rikkumiste ärahoidmiseks;“;

**20)** paragrahvi 31 lõikes 2 asendatakse sõnad „Ameti ametiisik“ sõnaga „Keeleametnik“;

**21)** paragrahvi 32 tekst muudetakse ja sõnastatakse järgmiselt:

„Ettekirjutuse täitmata jätmise korral on asendustäitmise ja sunniraha seaduses sätestatud korras rakendatava sunniraha ülemmäär füüsilisele isikule 1280 eurot ja juriidilisele isikule 9600 eurot.“;

**22)** paragrahvi 33 lõiget 1 täiendatakse pärast tekstiosa „kohaliku omavalitsuse asutuse,“ tekstiosaga „valla- või linnavolikogu, valla- või linnavalitsuse,“;

**23)** paragrahvi 33 lõikes 3 asendatakse arv „2600“ arvuga „10 000“;

**24**) paragrahvi 34 lõiget 1 täiendatakse pärast tekstiosa „Eestikeelse tõlke puudumise eest võõrkeelse audiovisuaalse teose“ tekstiosaga „või audiovisuaalse teose võõrkeelde dubleeritud koopia“;

**25)** paragrahvi 34 lõikes 2 asendatakse arv „3200“ arvuga „15 000“;

**26)** paragrahv 35 muudetakse ja sõnastatakse järgmiselt:

„(1) Eesti keele kasutamise nõuete rikkumise eest avalikku kohta paigaldatud viidal ja sildil, välireklaamis, sealhulgas poliitilise agitatsiooni eesmärgil paigaldatud välireklaamis, ning veebilehel, ettevõtte liiginimetuse eksponeerimisel ja nime ümberkirjutamisel – karistatakse rahatrahviga kuni 200 trahviühikut.

(2) Olulise teabe eesti keeles esitamata jätmise eest kaubamärgi kasutamisel isiku tegevuskoha tähisena või reklaamis ning olulise võõrkeelse teabe eesti keelde tõlkimata jätmise eest avalikul üritusel – karistatakse rahatrahviga kuni 200 trahviühikut.

(3) Kirjakeele normi rikkumise eest ametlikus keelekasutuses – karistatakse rahatrahviga kuni 200 trahviühikut.

(4) Käesoleva paragrahvi lõigetes 1–3 nimetatud tegude eest, kui need on toime pannud juriidiline isik – karistatakse rahatrahviga kuni 10 000 eurot.“;

**27)** paragrahvi 36 lõikes 2 asendatakse arv „2600“ arvuga „10 000“;

**28)** paragrahvi 37 lõikes 2 asendatakse arv „1300“ arvuga „10 000“.

**§ 2. Riigilõivuseaduse muutmine**

Riigilõivuseaduse 3. osa 4. peatüki 1. jagu täiendatakse 4. jaotisega järgmises sõnastuses:

**„4. jaotis**

**Keeleseaduse alusel tehtavad toimingud**

**§ 581. Eesti keele tasemeeksami korduvaks sooritamiseks registreerimine**

Isik tasub eesti keele tasemeeksami samal tasemel kolmandat või enamat korda sooritamiseks registreerimise eest riigilõivu 50 eurot.“.

**§ 3. Põhikooli- ja gümnaasiumiseaduse muutmine**

Põhikooli- ja gümnaasiumiseaduse paragrahv 321 tekst muudetakse ja sõnastatakse järgmiselt:

„**§ 321. Juurdepääs eksamitööga seotud teabele**

(1) Ühtse põhikooli lõpueksami töö ja gümnaasiumi riigieksami töö (edaspidi *eksamitöö*) ja eksamitöö hindamist puudutav teave tunnistatakse asutusesesiseseks kasutamiseks mõeldud teabeks, kui käesoleva seaduse või selle alusel antud õigusaktiga ei ole sätestatud teisiti.

(2) Eksamitöös kasutatavad eksamiülesanded ja üldine eksamitöö hindamist puudutav teave tunnistatakse asutusesiseseks kasutamiseks mõeldud teabeks tähtajaga kolm aastat eksami toimumise aastast.

(3) Õpilase eksamitöö ja selle hindamist puudutav teave tunnistatakse asutusesiseseks kasutamiseks mõeldud teabeks avaliku teabe seaduse § 40 lõikes 3 sätestatud tähtajaga.

(4) Õpilasel on õigus tutvuda oma eksamitööga ja selle hindamist puudutava teabega pärast eksamitulemuse teatavaks tegemist, esitades selleks taotluse testide andmekogu vastutavale töötlejale. Ligipääs võimaldatakse testide andmekogu vastutava töötleja esindaja juuresolekul, kes annab teabe kohta selgitusi.

(5) Juurdepääs eesti keele kui teise keele eksamitööga seotud teabele toimub keeleseaduse   
§-s 24¹ sätestatud alustel ja korras.“.

**§ 4. Seaduse jõustumine**

**1)** Käesoleva seaduse § 1 punkt 11 jõustub 2026. aasta 1. septembril.

**2)** Käesoleva seaduse § 1 punktid 21, 23, 25, 27 ja 28 ning punkti 26 kohaselt muudetava § 35 lõige 4 jõustuvad 2026. aasta 1. jaanuaril.

**3)** Käesoleva seaduse § 2 jõustub 2026. aasta 1. septembril.

Lauri Hussar

Riigikogu esimees

Tallinn, „…“ ............................. 2025. a

Algatab Vabariigi Valitsus „…“ ………………….. 2025. a

(allkirjastatud digitaalselt)